Stortingsrepresentanter kan få permisjon ved sykdom, i forbindelse med fødsel og omsorg, ved deltakelse på delegasjonsreiser eller ved fravær av lengre varighet enn fem dager. De beholder godtgjørelsen i inntil to uker. Under svangerskapspermisjon, omsorgspermisjon, fødselspermisjon, foreldrepermisjon og permisjon ved barns og barnepassers sykdom har stortingsrepresentanter rett til å beholde godtgjørelsen etter tilsvarende regler som for ansatte i staten.